|  |  |
| --- | --- |
| Numri i lëndës: | 2019:274339 |
| Datë: | 22.06.2020 |
| Numri i dokumentit: | 00977396 |

**P.nr.307/19**

**NË EMËR TË POPULLIT**

**GJYKATA THEMELORE PEJE DEGA NË ISTOG – DEPARTAMENTI I PËRGJITHSHËM-PENAL,** sipas Gjyqtarit Arben Mustafaj, me pjesëmarrjen e sekretares juridike Hale Ahmetaj në lëndën penale kundër të pandehurit L A nga f.sh.R K. Istog, i akuzuar për vepër penale të “vjedhjes se pyllit” nga neni 349 par.2 lidhur me par.1 te KPRK-së, duke vendosur sipas aktakuzës së Prokurorisë Themelore ne Peje – Departamenti i Përgjithshëm me PP./II nr.2625/2019, dt.15.01.2020, në seancën publike të shqyrtimit fillestar të mbajtur me dt.**16.06.2020,** në pranin e Prokurorit te Shtetit Suada Hamza, të pandehurit L A, Gjykata të njëjtën ditë publikisht mori dhe shpalli, ndërsa me dt.22.06.2020 përpiloje këtë:

# A K T GJ Y K I M

I pandehuri **L A,** i lindur me .. ne K R. e Malit te Zi, tani me banim ne f.sh. R K. Istog, i biri i H dhe nënës M e gjinisë D, i martuar, babai i dy fëmijëve, ka të kryer shkollën e mesme, i pa punë, i gjendjes se dobët ekonomike, i identifikuar ne bazë të letërnjoftimit me nr. ..., Shqiptar, Shtetas i Republikës se Kosovës, i dënuar edhe me parë nga Gjykata, gjendet në liri.

**ËSHTË FAJTOR**

**Për shkak se:**

Me datë.11.11.2019, rreth orës 12,45 i pandehuri me qellim te vjedhjes ne pyllin shoqëror ne vendin e quajtur R, rajoni ekonomiko – pyjor Mokna e cila administrohet nga DPBPH- K. Istog, me sharrë motorrike bene prerjen e një trung te llojit te ahut me diametër prej 75 cm, me gjatësi prej 25 m, e me vëllim te përgjithshëm prej 6.19 m 3, me çka organizatës ne fjalë i ka shkaktuar dëm material në vlerën prej 792 (shtatëqindenëntëdhjetedy) euro, ne atë mënyre qe i pandehuri te njëjtin trung ditën kritike e kishte tërhequr zvarrë me traktorin e tij, ku pylltari e kishte hasur te njëjtin ne oborrin e shtëpisë se tij.

-me çka ka kryer vepër penale te vjedhjes se pyllit ne neni 349 par.2, lidhur me par.1 te KPRK-së.

Gjykata duke vepruar në kuptim të nenit 7,8,9,10,17,21,38,40,42,43,46,47,48,69,70, nenit 349, par.2, lidhur me par.1 të KPRK-së, dhe nenit 359, 360, 361, 365, 366, 450, 463 të KPPRK-së,

**E Gjykon me:**

**DËNIM ME GJOBË**

**Ashtu që:**

**1.**Të pandehurit, **L A**, Gjykata i përcakton dënimin me gjobë në shumen prej **300(treqind) euro** të cilin dënim i njëjti duhet ta paguaj në afatin prej 30 ditësh pas plotfuqishmërisë se këtij aktgjykimi.

**2**. Nëse i pandehuri nuk dëshiron apo nuk mund të paguan gjobën e lartë shqiptuar me kohë të përcaktuar, e njëjta gjobë do të zëvendësohet më dënim me burgim, konform nenit 43 par.3 të KPRK-së, ku 20 (njëzete) euro të gjobës do ti zëvendësohet në 1 (një) ditë burgim.

**DËNIM ME KUSHT:**

**3** .Të pandehurit gjykata i shqipton edhe dënim me burgim në kohëzgjatje prej **6(gjashtë) muaj** i cili dënim nuk do të ekzekutohet, nëse i pandehuri në afatin ligjor prej **1(një) viti,** nga plotfuqishmëria e aktgjykimit nuk kryen ndonjë vepër te re penale.

**4. O**bligohet pandehuri që në emër të paushallit gjyqësor të paguaj shumën prej, **20 (njëzetë) euro,** si dhe në emër të taksës për kompensimin e viktimave të krimitshumën prej **30 (tridhjetë) euro,** në afat prej **30 ditësh** nga dita e plotfuqishmërisë së këtij aktgjykimi.

**5.**E dëmtuara DPBPH- zyra në Istog, për realizimin e kërkesës pasurore juridike, udhëzohet në kontest të rregullt juridiko-civil.

**A r s y e t i m**

Prokuroria Themelore ne Peje - Departamenti i përgjithshëm, pranë kësaj gjykate ka ngritë aktakuzën, me PP./IInr.2625/2019, dt.15.01.2020, ndaj te pandehurit L A nga f.sh. R K. Istog, duke e akuzuar për vepër penale të vjedhjes se pyllit, nga neni 349 par.3 pika 3.1 te KPRK-së.

Gjykata ka mbajtur shqyrtimin fillestar më datë 16.06.2020 ku kanë prezantuar Prokurori i shtetit, Suada Hamza, i pandehuri L A, si dhe dëshmitari-pylltarit B S.

Para leximit të aktakuzës, prokurori i shtetit kërkoj nga dëshmitari- Pylltari B S qe të deklarohet lidhur me faktin se sipas aktakuzës i pandehuri ngarkohet me vepër penale të vjedhjes së pyllit” nga neni 349 par.3 pika .3.1 te KPRK-së, qe ka të bëjë me pyllin e mbrojtur, parkun e mbrojtur apo në pyllin tjetër me destinim të posaçëm, në mënyre qe ti sqaroj këto rrethana.

Dëshmitari-pylltari B S deklaroj se sa i përket vendit të prerjes të quajtur R-P, i cili i përket Rajonit Ekonomiko Pyjorë, Mokna, e cila administrohet nga DPBPH, pranë KK Istog, për të cilin regjion jam përgjegjës unë si pylltar, deklaroj se i njëjti regjion nuk i përket pyllit te mbrojtur, parkut te mbrojtur apo pyllit tjetër me destinim të posaçëm.

Pastaj Prokurori i shtetit deklaroj se pas deklarimit të dëshmitarit-pylltarit se ky regjion nuk i përket pyllit të mbrojtur, parkut të mbrojtur, apo pyllit me destinim të posaçëm, atëherë në fillim bëjë përmasimin e disozitivit të aktakuzës dhe cilësimit juridik të saj.

Pas leximit të aktakuzës se përmisuar nga prokurori i shtetit, të pandehurit ju ofrohet mundësia qe të deklarohet lidhur me fajësinë ose pa fajësinë e tij.

I pandehuri L A, deklaroj se e pranoj fajësinë për veprën penale për te cilën akuzohem, me vjen keq për rastin qe me ka ndodhur.

Prokurori i shtetit pajtohet me pranimin e fajësisë, i cili pranim fajësie ka mbështetje ne provat qe gjenden ne shkresat e lendes, dhe është bere komfor dispozitave ligjore, propozoj gjykatës qe me rastin e marrjes se vendimit mbi dënim pranimin e fajësisë, te marr si rrethanë lehtësuese.

Pas deklarimit të pandehurit se e pranon fajësinë, mendimit të prokurorit se pajtohet me pranimin e fajësisë nga ana e të pandehurit. Gjykata konstatoj se i pandehuri pranon fajësinë në mënyrë vullnetare, pa asnjë presion. I pandehuri është i vetëdijshëm për pasojat dhe përparësitë e pranimit të fajësisë, si dhe të gjitha kërkesat nga neni 248 par.1 te KPPRK-së janë përmbushur Ashtu që Gjykata me aktvendim në procesverbal aprovon deklarimin për pranimin e fajësisë nga ana e të pandehurit.

Me faktet e ofruara nga shkresat e lendes, si dhe pranimin e fajësisë nga ana e të pandehurit është vërtetuar se i pandehurit L A, me dt. 11.11.2019, rreth orës 12,45 min, me qellim te vjedhjes ne pyllin shoqëror ne vendin e quajtur R, rajoni ekonomiko – pyjor Mokna e cila administrohet nga DPBPH- K. Istogut, me sharrë motorrike bene prerjen e një trung te llojit te ahut me diametër prej 75 cm, me gjatësi prej 25 m , e me vëllim te përgjithshëm prej 6.19 m 3, me çka organizatës ne fjalë i ka shkaktuar dëm materil në vlerën prej 792 (shtatëqindenëntëdhjetedy) euro, ne atë mënyre qe i pandehuri te njëjtin trung ditën kritike e kishte tërhequr zvarrë me traktorin e tij, ku pylltari e kishte hasur te njëjtin ne oborrin e shtëpisë se tij.

Nga gjendja e vërtetuar faktike si është përshkruar në dispozitiv të aktgjykimit, pa dyshim rrjedh se në veprimet e të pandehurit qëndrojnë të gjitha elementet veprën penale të vjedhjes se pyllit nga neni 349 par.2 lidhur me par.1 te KPRK-së.

Sa i përket fajësisë gjykata ka gjetur se të i pandehuri ka ekzistuar dashja që veprën penale ta kryen në mënyrë të përshkruar si në dispozitiv të aktgjykimit pasi që ka qenë i vetëdijshëm për veprën e kryer dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësinë penale të pandehurit, kështu që i njëjti është penalisht përgjegjës, për veprën penale më të cilën është akuzuar.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 69 dhe 70 të KPRK-së Kështu si rrethana lehtësuese për të pandehuringjykata gjetise i pandehuri ka treguar sjellje korrekte gjatë gjykimit, e për me tepër ka pranuar fajësinë dhe ka shpreh keqardhje për veprën që e ka kryer.

Rrethanë rënduese gjykata gjeti faktin se i pandehuri edhe me par ka qenë i dënuar nga kjo gjykatë për vepra të ngjashme penale, sipas aktgjykimit me Pnr.183/17 i dt.02.06.2018, i plotfuqishëm me dt.26.03.2018, për vepër penale të vjedhjes se pyllit nga neni 358 par.2 të KPK-së, është dënuar me gjobë. Po ashtu sipas aktgjykimit të kësaj gjykate me Pnr.182/17 i dt.06.11.2017, i plotfuqishëm me dt.08.12.2017, për vepër penale nga neni 187 par.1 të KPK-së, është dënuar me kusht 6 muaj për një vite.

Gjykata ka ardhur në përfundim se dënimi i shqiptuar të pandehurit është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë. Gjykata gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit në kryerjen e veprave penale në të ardhmen, por ai do të ndikoj edhe si preventivë e përgjithshme për personat tjerë që të përmbahen nga kryerja e veprave penale në përputhje me nenin 38 të KPRK-së.

Duke u bazuar ne nenin 450 par. 1 dhe 2 të KPPRK-së, gjykata ka përcaktuar paushallin gjyqësorë si në dispozitiv të aktgjykimit.

Vendim për kompensimin e viktimave të krimit është marrë, komfor nenit 39 par. 3 nën par. 3.1 të Ligjit nr. 05/L-036 për Kompensimin e Viktimave të krimit.

Vendimi mbi udhëzimin e te dëmtuarës ne kontest civil është marrë konform nenit 463 par. l. dhe 2. te KPPK-ës.

Nga arsyet e cekura më lartë dhe me zbatimin e nenit 370 të KPPRK-së është vendosur si në dispozitiv të këtij aktgjykimi.

**GJYKATA THEMELORE NË PEJË DEGA ISTOG**

**DEPARTAMENTI I PERGJITHSHEM PENAL**

**P.nr.307/19, me dt. 16.06.2020.**

**Sekretaria juridike Gjyqtari Gjykues**

**Hale Ahmetaj Arben Mustafaj**

**KËSHILLA JURIDIKE:**

Palët që në afatin ligjor kanë paralajmëruar ankesë kanë

të drejtë që ankesën ta bëjnë në afat prej 15 ditësh,

nga dita e marrjes së aktgjykimit. Ankesa i dërgohet

Gjykatës se Apelit ne Prishtine e përmes kësaj Gjykate